钦定古今图书集成/方舆汇编/职方典/第1396卷 > 《三江诸夷》
## 钦定古今图书集成/方舆汇编/职方典/第1396卷 > 《三江诸夷》

三江诸夷，其先槃瓠之裔，今据广西诸险。其最矫骜
者，唐之西原。宋之广原，今之田州大藤是也。唐黄氏
最彊，与韦氏、侬氏寇据十馀州。太和中，经略使董昌
龄遣子兰讨平峒穴，夷其种落。宋时，侬氏世为广原
州首领，后侬智高倡乱僭帝号，宣抚使狄青讨平之。
国朝成化间，都御史韩雍讨平侯大狗等。嘉靖间，新
建伯抚田州破断藤，此其绩之最著者也。三江连亘
千里，半入猺夷，而浔、柳、思、田之地更为盗薮。昔孔性
善请择良吏。呜呼，制蛮上策，无逾此矣。